Diari Oficial de la Generalitat Valenciana


Sumari del DOGV 5499, del 26-04-2007 (2007/4645)

Acord de la Comissió Territorial d'Urbanisme de València, de 28 de febrer de 2007, relatiu a la modificació núm. 13 del Pla general d'Almàssera.
------------------------------------------------------------------------------------------------------------------------------------------------

### Dades del document

Número de DOGV
:   5499

Data del DOGV
:   26-04-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/4645


Data del document
:   28-02-2007

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Almàssera
    * pla d'urbanisme

Vist l'expedient remés per l'Ajuntament d'Almàssera referit a la modificació núm. 13 del Pla general, es destaquen els següents antecedents i fonaments jurídics:  
Antecedents  
1. Tramitació municipal  
El projecte, que va entrar en la Comissió Territorial d'Urbanisme amb data 14 de juny de 2006, es va sotmetre a informació pública pel procediment previst en l'article 55 de la Llei 6/1994, reguladora de l'activitat urbanística, d'ara endavant la LRAU. Una vegada transcorregut el corresponent període d'exposició pública (periòdic Levante-EMV de data 8 de febrer de 2006 i DOGV núm. 5207, de 27 de febrer de 2006), sense que es presentaren al·legacions, es va aprovar provisionalment pel Ple de la Corporació en data 22 de maig de 2006.  
2. Objecte  
El projecte té com a objecte la supressió de la reserva d'aparcament en un solar anteriorment construït, l'edifici del qual ja derruït per aluminosi es troba situat en el sòl urbà de la població, amb la qualificació de residencial, en el c/ Doctor Peris, núm. 7 i 9, i la zona és la d'extensió actual.  
La modificació, d'iniciativa publica i referendada per la totalitat de la comunitat de propietaris, està motivada per la demolició imprevista de l'edifici construït en règim de propietat horitzontal en el c/ Doctor Peris, 7 i 9.  
La memòria indica que, a més de la pèrdua d'éssers humans, l'afonament va provocar que els seus propietaris o inquilins es quedaren sense el seu habitatge habitual.  
És voluntat unànime de la corporació municipal el fet que puga reposar-se mitjançant una nova construcció l'edifici existent previ a la contingència que va suposar la demolició sobrevinguda, això encara amb la necessitat de modificar per a això la normativa urbanística del Pla general en el que afecta a la dotació d'aparcament.  
Així l'objecte de la present modificació és permetre que l'edificació puga ser construïda de nou almenys amb les mateixes condicions urbanístiques que van servir per a la seua construcció, a fi que els propietaris puguen després de la seua construcció tornar a disposar d'un habitatge amb característiques semblants a les que van tindre.   
Per a això, la nova construcció pretén optimitzar al màxim el disseny estructural per a permetre la construcció del mateix nombre d'habitatges que els anteriorment existents, i atés que les plantes baixes són de propietat privada impedeixen la construcció d'un garatge.  
La modificació necessària consisteix a suprimir en el total àmbit configurat per la parcel·la afectada del c/ Doctor Peris, 7 i 9, la reserva d'aparcament exigida pel planejament general vigent.  
L'Ajuntament justifica la necessitat de l'actuació des de la problemàtica social que s'ha generat amb la demolició. La justificació indicada en la memòria és l'interés públic de la corporació perquè, després de l'infortuni sobrevingut que han patit els propietaris, aquests, amb les ajudes previstes legalment, puguen reconstruir totalment l'edifici en què fins aquest moment habitaven.  
3. Planejament vigent   
Almàssera compta Pla general aprovat definitivament per la Comissió Territorial d'Urbanisme en sessió celebrada en data 24 de gener de 1991.  
4. Informe de la comissió informativa  
La Comissió Informativa de la Comissió Territorial d'Urbanisme de València, en sessió celebrada el 21 de febrer de 2007, per unanimitat, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Fonaments de dret  
1. Valoració global  
La justificació municipal de l'expedient -de marcat caràcter social i econòmic, atés que pretén solucionar un problema puntual d'uns propietaris que han perdut de manera sobrevinguda els seus habitatges- fa que la proposta siga urbanísticament acceptable.  
A més, en aquest cas es tracta de consolidar un aprofitament ja materialitzat per una construcció de molts anys, reconstruint totalment l'edifici amb el mateix nombre d'habitatges, la qual cosa impedeix la construcció de soterranis i garatges, atés que en l'edificació primitiva les plantes baixes eren de propietat privada.  
Existeix com a precedent administratiu en la Comissió Territorial d'Urbanisme de València (article 54.1.c) de la Llei 30/1992, de 26 de novembre, de RJAP-PAC, l'expedient relatiu a la modificació núm. 11 del Pla general de Meliana, amb aprovació definitiva de data 29 de gener de 2004. La diferència consisteix en el fet que en aqueixa modificació de Meliana s'augmentava en una planta l'edifici anteriorment existent, i en el supòsit d'Almàssera es tracta només que l'edifici puga reconstruir-se almenys amb les mateixes condicions urbanístiques que van servir per a la seua construcció, però sense la dotació d'aparcament, no augmentant-se -a diferència del supòsit de la modificació de Meliana- l'aprofitament del sòl.   
En conseqüència, les determinacions contingudes en la modificació que es proposa es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.  
2. Òrgan competent  
La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis de menys de 50.000 habitants, de conformitat amb el que disposen els arts. 55.1 i 39 de la LRAU, en relació amb els articles 9.a) i 10 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
A la vista de tot el que antecedeix la Comissió Territorial d'Urbanisme de data 28 de febrer de 2007, per unanimitat, acorda: aprovar definitivament l'expedient de modificació puntual núm.13 del Pla general d'Almàssera, i ha de presentar-se perquè la CTU segelle el projecte dues còpies en suport digital.  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'UN MES comptador a partir de l'endemà a la data de recepció de la present notificació.  
Si és el cas les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà de la data de recepció de la present notificació. L'esmentat article 44 de la Llei 29/1998 estableix literalment;  
"Art. 44.1. En els litigis entre administracions públiques no cap interposar recurs en via administrativa. No obstant això, quan una administració interpose recurs contenciós administratiu contra una altra, pot requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada".  
En el supòsit que no formule el requeriment indicat, les administracions públiques poden interposar, en el termini de dos mesos, comptadors des de la notificació, recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/1998.  
Tot això sense perjudici que es puga exercir qualsevol altre recurs o acció que es crega oportú.  
Fet que certifiquem amb anterioritat a l'aprovació de l'acta corresponent i a reserva dels termes necessaris que se'n deriven d'aquesta, conforme ho autoritza l'article 27-5 de la Llei 30/1992, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 28 de febrer de 2007.- Él secretari de la comissió territorial d'urbanisme: Alvaro Aleixandre Ortí.